b'\n_START_ARTICLE_\nMarine Le Pen\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je u Neuilly-sur-Seineu kao najmla\xc4\x91a od tri k\xc4\x87erke Jean-Marieja Le Pena, francuskog politi\xc4\x8dara i osniva\xc4\x8da Nacionalne fronte. _NEWLINE_Nakon \xc5\xa1to je diplomirala 1992. godine, radila je kao odvjetnica do 1998. _NEWLINE_Majka je troje djece. Udavala se i razvodila dva puta, te je od 2009. god. u izvanbra\xc4\x8dnoj vezi s Louisom Alioutom, tako\xc4\x91er politi\xc4\x8darom iz redova Nacionalne fronte.\n_START_SECTION_\nPoliti\xc4\x8dka karijera\n_START_PARAGRAPH_\nOd 1998. godine bavi se profesionalno politikom, kao \xc4\x8dlanica Nacionalne fronte koju je osnovao njen otac. _NEWLINE_1998. god. bila je postala \xc4\x8dlanicom regionalnog parlamenta u sredi\xc5\xa1njoj (oko Pariza) pokrajini \xc3\x8ele-de-France. \xc4\x8clanica je Europskog parlamenta od 20. srpnja 2004. (najprije je izbarana iz \xc3\x8ele-de-France; ode 2009. u sjeverozapadnoj Francuskoj._NEWLINE_2003. god. - u svojoj 35 godini - postaje \xc4\x8dlanicom predsjedni\xc5\xa1tva stranke. Dana 16. sije\xc4\x8dnja 2011., Marine Le Pen na strana\xc4\x8dkoj konvenciji u Toursu osvojila je 67,65 posto glasova i izabrana za predsjednicu Nacionalne fronte. Nakon skoro 40 godina vo\xc4\x91enja Nacionalne fronte, Jean-Marie Le Pen (82) predao je palicu svojoj k\xc4\x87eri._NEWLINE_Ona je kandidatkinja Nacionalne fronte na predsjedni\xc4\x8dkim izborima u prolje\xc4\x87e 2012. godine. Na izborima osvaja 17,90 posto glasova._NEWLINE_Nakon \xc5\xa1to je u zadnjim godinama pod vodstvom njenog oca stranka imala ne\xc5\xa1to vi\xc5\xa1e od 4 posto podr\xc5\xa1ke glasa\xc4\x8da, nakon 5 godina pod vodstvom Marine Le Pen stranka uspijeva dobiti preko 27 posto podr\xc5\xa1ke naroda, postav\xc5\xa1i krajem 2015. godine najja\xc4\x8dom strankom u Francuskoj. U procesu stjecanja ve\xc4\x87e potpore glasa\xc4\x8dkog tijela, donekle se odmakla od vrlo radikalnih desni\xc4\x8darskih politi\xc4\x8dkih stavova svojega oca, s kojim je 2015. god. u javnoj zavadi.'